
PRODUKTRESUMÉ

for

Bilastine "Stada", tabhletter


0.	D.SP.NR.
34194

1.	LÆGEMIDLETS NAVN
Bilastine "Stada"

2.	KVALITATIV OG KVANTITATIV SAMMENSÆTNING
Hver tablet indeholder bilastin monohydrat svarende til 20 mg bilastin.

Alle hjælpestoffer er anført under pkt. 6.1.

3.	LÆGEMIDDELFORM
Tabletter

Hvid, rund (7 mm i diameter) tablet.


4.	KLINISKE OPLYSNINGER

4.1	Terapeutiske indikationer
Symptombehandling af allergisk betinget rhinokonjunktivitis (sæsonbetinget eller helårlig) og urticaria. Bilastine "Stada" er indiceret til voksne og unge (12 år og derover).

4.2	Dosering og administration

Dosering

Voksne og unge (12 år og derover)
20 mg bilastin (1 tablet) en gang dagligt til lindring af symptomerne på allergisk rhinokonjunktivitis (sæsonbetinget eller helårlig) og urticaria.

Tabletten skal indtages en time før eller to timer efter indtagelse af føde eller frugtjuice (se pkt. 4.5).

Behandlingsvarighed
Behandling af allergisk rhinokonjunktivitis bør begrænses til perioden med eksponering for allergener. Ved sæsonbetinget allergisk rhinitis kan behandlingen seponeres, når alle symptomerne er forsvundet, og genoptages, hvis de vender tilbage. Ved helårlig allergisk rhinitis kan der eventuelt gives vedvarende behandling til patienterne i perioden med eksponering for allergener. Ved urticaria afhænger behandlingens varighed af problemernes art, varighed og forløb.

Særlige populationer

Ældre
Det er ikke nødvendigt at justere dosis til ældre patienter (se pkt. 5.1 og 5.2).

Nedsat nyrefunktion
Ifølge undersøgelser af voksne i særlige risikogrupper (patienter med nedsat nyrefunktion), er det ikke nødvendigt at justere dosen med bilastin til voksne (se pkt. 5.2).

Nedsat leverfunktion
Der er ingen klinisk erfaring med voksne patienter med nedsat leverfunktion. Bilastin metaboliseres dog ikke og udskilles uændret i urin og fæces, og derfor forventes den systemiske eksponering ikke at overstige sikkerhedsmarginerne på grund af nedsat leverfunktion hos voksne patienter. Dosisjustering er derfor ikke nødvendig hos voksne patienter med nedsat leverfunktion (se pkt. 5.2).

Pædiatrisk population

Børn i alderen 2-11 år med en kropsvægt på mindst 15 kg
Bilastine "Stada" bør ikke anvendes til børn under12 år. Men der kan være andre egnede lægemiddelformer, der er tilgængelige til børn i alderen 2-11 år.

Bilastins sikkerhed og virkning hos børn med nedsat nyre- og leverfunktion er ikke klarlagt.

Administration
Oral anvendelse.
Tabletten sluges sammen med vand. Det anbefales at tage den daglige dosis på en gang.

4.3	Kontraindikationer
Overfølsomhed over for det aktive stof eller over for et eller flere af hjælpestofferne anført i pkt. 6.1

4.4	Særlige advarsler og forsigtighedsregler vedrørende brugen
Hos patienter med moderat eller stærkt nedsat nyrefunktion kan samtidig anvendelse af bilastin og P-glykoproteinhæmmere såsom fx ketoconazol, erythromycin, ciclosporin, ritonavir eller diltiazem øge bilastins plasmakoncentration og dermed øge risikoen for bivirkninger af lægemidlet. Derfor bør samtidig anvendelse af bilastin og P-glykoproteinhæmmere undgås hos patienter med moderat eller stærkt nedsat nyrefunktion.

Der er blevet rapporteret tilfælde af forlængelse af QT-intervallet på EKG hos patienter, der indtager bilastin (se pkt. 4.8, 4.9 and 5.1). Lægemidler, der forlænger QT-/QTc-intervallet, formodes for at forøge risikoen for Torsades de pointes.
[bookmark: _Hlk206424371]Derfor skal der udvises forsigtighed, når der administreres bilastin til patienter, der er i øget risiko for QT-/QTc-forlængelse. Dette gælder også for patienter med hjertearytmi; patienter med hypokaliæmi, hypomagnesiæmi, hypocalcæmi; patienter med kendt forlængelse af QT-intervallet eller alvorlig bradykardi; patienter, der også er i behandling med andre QT-/QTc forlængende lægemidler.

Pædiatrisk population
Bilastins sikkerhed og virkning hos børn under 2 år er endnu ikke klarlagt, og der er ikke meget klinisk erfaring hos børn i alderen 2-5 år. Bilastin bør derfor ikke anvendes til børn i disse aldersgrupper.

4.5	Interaktion med andre lægemidler og andre former for interaktion
Der er kun gennemført interaktionsstudier hos voksne. I det følgende findes en opsummering.

Fødevareinteraktion
Føde reducerer signifikant den orale biotilgængelighed af bilastin med 30 %.

Interaktion med grapefrugtjuice
Samtidig indtagelse af 20 mg bilastin og grapefrugtjuice nedsatte biotilgængeligheden af bilastin med 30 %. Denne virkning kan også gælde for andre frugtjuicer. Faldet i biotilgængelighed kan variere afhængigt af fremstiller og frugtsort. Mekanismen bag denne interaktion er hæmning af OATP1A2, en optagstransportør, og bilastin er et substrat for denne (se pkt. 5.2). Lægemidler, som er substrater for eller hæmmere af OATP1A2 såsom ritonavir eller rifampicin, kan ligeledes potentielt nedsætte plasmakoncentrationen af bilastin.
[bookmark: OLE_LINK9][bookmark: OLE_LINK10]
Interaktion med ketoconazol eller erythromycin
Samtidig indtagelse af 20 mg bilastin én gang om dagen og 400 mg ketoconazol en gang om dagen eller 500 mg erythromycin tre gange om dagen fordoblede bilastins AUC og øgede Cmax med faktor 2-3. Disse forandringer kan forklares ved interaktion med transportører i tarmsystemet, eftersom bilastin er substrat for P-gp, og ikke metaboliseres (se pkt. 5.2). Forandringerne synes ikke at påvirke sikkerhedsprofilen af bilastin sammen med ketoconazol eller erythromycin. Andre lægemidler, som er substrater for eller hæmmere af P-glykoprotein såsom ciclosporin, kan ligeledes potentielt øge plasmakoncentrationen af bilastin.

Interaktion med diltiazem
Samtidig indtagelse af 20 mg bilastin en gang om dagen og 60 mg diltiazem en gang om dagen øgede bilastins Cmax med 50 %. Denne virkning kan forklares ved interaktion med transportører i tarmsystemet (se pkt. 5.2) og synes ikke at påvirke bilastins sikkerhedsprofil.

Interaktion med alkohol
Efter samtidig indtagelse af alkohol og 20 mg bilastin en gang om dagen var den psykomotoriske funktion sammenlignelig med funktionen efter indtagelse af alkohol og placebo.



Interaktion med lorazepam
Samtidig indtagelse af 20 mg bilastin en gang om dagen og 3 mg lorazepam en gang om dagen i 8 dage forstærkede ikke lorazepams undertrykkende virkning på centralnervesystemet.

Pædiatrisk population
Der har udelukkende været gennemført interaktionsstudier hos voksne. Eftersom der ikke er nogen kliniske erfaringer med interaktion af bilastin med andre lægemidler, fødevarer eller frugtjuicer hos børn, skal resultaterne fra interaktionsstudier for voksne for nuværende tages i betragtning ved ordinering af bilastin til børn. Der foreligger ingen kliniske data for børn til angivelse af, om ændringer i AUC eller Cmax som følge af interaktioner påvirker bilastins sikkerhedsprofil.

4.6	Fertilitet, graviditet og amning

Graviditet
Der er til dato ingen eller utilstrækkelige data fra anvendelse af bilastin til gravide kvinder.

Dyreforsøg indikerer hverken direkte eller indirekte skadelige virkninger, hvad angår reproduktionstoksicitet, fødslen eller den postnatale udvikling (se pkt. 5.3). For en sikkerheds skyld bør Bilastine "Stada" undgås under graviditeten.

Amning
[bookmark: _Hlk38975962]Udskillelsen af bilastin i mælk er ikke undersøgt hos mennesker. De tilgængelige farmakokinetiske data fra dyreforsøg viser, at bilastin udskilles i mælk (se pkt. 5.3). Det skal besluttes, om amning skal fortsættes/ophøre eller om behandling med bilastin skal ophøre/undlades, idet der tages højde for fordelene ved amning for barnet i forhold til de terapeutiske fordele for moderen.

Fertilitet
Der er ingen eller utilstrækkelige kliniske data. Et forsøg med rotter indikerede ikke negativ påvirkning af fertilitet (se pkt. 5.3).

4.7	Virkning på evnen til at føre motorkøretøj og betjene maskiner
Ikke mærkning
Det fremgik af et forsøg med voksne, der blev udført for at bedømme bilastins påvirkning af evnen til at føre motorkøretøj, at behandling med 20 mg ikke påvirker evnen til at færdes sikkert i trafikken. Eftersom der kan være forskel på, hvordan den enkelte reagerer på lægemidlet, bør patienterne dog tilrådes ikke at føre eller bruge maskiner, før de har fastslået deres egen reaktion på bilastin.

4.8	Bivirkninger

Oversigt over sikkerhedsprofilen hos voksne og unge patienter
Incidensen af antallet af bivirkninger hos voksne og unge patienter, der led af allergisk rinokonjunktivitis eller kronisk idiopatisk urticaria, og som blev behandlet med 20 mg bilastin i kliniske forsøg, var sammenlignelig med incidensen af antallet hos patienter, der fik placebo (12,7 % versus 12,8 %).

De kliniske fase II- og III-forsøg, der blev gennemført i forbindelse med den kliniske udvikling, omfattede 2.525 voksne og unge patienter, der blev behandlet med forskellige doser af bilastin, heraf fik 1.697 bilastin 20 mg, 1.362 patienter fik placebo. De hyppigste bivirkninger indberettet af patienter, der fik 20 mg bilastin for indikationerne allergisk rhinokonjunktivitis eller kronisk idiopatisk urticaria, var hovedpine, døsighed, svimmelhed og træthed. Disse bivirkninger forekom med sammenlignelig hyppighed hos patienter, der fik placebo.

Oversigt over bivirkninger hos voksne og unge patienter
De bivirkninger, som havde en mulig relation til bilastin, og som rapporteredes hos over 0,1 % af de patienter, der fik 20 mg bilastin under den kliniske udvikling/N = 1.697), fremgår af tabellen nedenfor. 

Hyppighed angives som følger:
Meget almindelig	(≥ 1/10) 
Almindelig	(≥ 1/100 til < 1/10) 
Ikke almindelig	(≥ 1/1.000 til < 1/100) 
Sjælden		(≥ 1/10.000 til < 1/1.000) 
Meget sjælden	(< 1/10.000)
Ikke kendt	(hyppigheden kan ikke estimeres ud fra forhåndenværende data)

Bivirkninger, som er sjældne eller meget sjældne, eller for hvilke hyppigheden ikke er kendt, er ikke medtaget i tabellen.

	Systemorganklasse
	Bilastin
20 mg
N = 1697
	Alle bilastindoser
N = 2525
	Placebo
N = 1362

	Hyppighed
	Bivirkning
	
	
	

	Infektioner og parasitære sygdomme

	Ikke almindelig
	Oral herpes
	2 (0,12 %)
	2 (0,08 %)
	0 (0,0 %)

	Metabolisme og ernæring
	

	Ikke almindelig
	Øget appetit
	10 (0,59 %)
	11 (0,44 %)
	7 (0,51 %)

	Psykiske forstyrrelser

	Ikke almindelig
	Angst
	6 (0,35 %)
	8 (0,32 %)
	0 (0,0 %)

	
	Søvnløshed
	2 (0,12 %)
	4 (0,16 %)
	0 (0,0 %)

	Nervesystemet

	Almindelig
	Somnolens
	52 (3,06 %)
	82 (3,25 %)
	39 (2,86 %)

	
	Hovedpine
	68 (4,01 %)
	90 (3,56 %)
	46 (3,38 %)

	Ikke almindelig 
	Svimmelhed
	14 (0,83 %)
	23 (0,91 %)
	8 (0,59 %)

	Øre og labyrint

	Ikke almindelig
	Tinnitus
	2 (0,12 %)
	2 (0,08 %)
	0 (0,0 %)

	
	Vertigo
	3 (0,18 %)
	3 (0,12 %)
	0 (0,0 %)

	Hjerte

	Ikke almindelig
	Højresidig grenblok
	4 (0,24 %)
	5 (0,20 %)
	3 (0,22 %)

	
	Sinusarytmi
	5 (0,30 %)
	5 (0,20 %)
	1 (0,07 %)

	
	QT-forlængelse på elektrokardiogram*
	9 (0,53 %)
	10 (0,40 %)
	5 (0,37 %)

	
	Andre anomalier på EKG
	7 (0,41 %)
	11 (0,44 %)
	2 (0,15 %)

	Luftveje, thorax og mediastinum

	Ikke almindelig
	Dyspnø
	2 (0,12 %)
	2 (0,08 %)
	0 (0,0 %)

	
	Ubehag i næsehulen
	2 (0,12 %)
	2 (0.08 %)
	0 (0,0 %)

	
	Næsetørhed
	3 (0,18 %)
	6 (0.24 %)
	4 (0,29 %)

	Mave-tarm-kanalen

	Ikke almindelig
	Smerter i øvre abdomen
	11 (0,65 %)
	14 (0,55 %)
	6 (0,44 %)

	
	Abdominalsmerter
	5 (0,30 %)
	5 (0,20 %)
	4 (0,29 %)

	
	Kvalme
	7 (0,41 %)
	10 (0,40 %)
	14 (1,03 %)

	
	Mavebesvær
	3 (0,18 %)
	4 (0,16 %)
	0 (0,0 %)

	
	Diarré
	4 (0,24 %)
	6 (0,24 %)
	3 (0,22 %)

	
	Mundtørhed
	2 (0,12 %)
	6 (0,24 %)
	5 (0,37 %)

	
	Dyspepsi
	2 (0,12 %)
	4 (0,16 %)
	4 (0,29 %)

	
	Gastritis
	4 (0,24 %)
	4 (0,16 %)
	0 (0,0 %)

	Hud og subkutane væv

	Ikke almindelig
	Pruritus
	2 (0,12 %)
	4 (0,16 %)
	2 (0,15 %)

	Almene symptomer og reaktioner på administrationsstedet

	Ikke almindelig
	Træthed
	14 (0,83 %)
	19 (0,75 %)
	18 (1,32 %)

	
	Tørst
	3 (0,18 %)
	4 (0,16 %)
	1 (0,07 %)

	
	Bedring af underliggende sygdom
	2 (0,12 %)
	2 (0,08 %)
	1 (0,07 %)

	
	Pyreksi
	2 (0,12 %)
	3 (0,12 %)
	1 (0,07 %)

	
	Asteni
	3 (0,18 %)
	4 (0,16 %)
	5 (0,37 %)

	Undersøgelser

	Ikke almindelig
	Forhøjet gamma-glutamyltransferase
	7 (0,41 %)
	8 (0,32 %)
	2 (0,15 %)

	
	Forhøjet alanin-aminotransferase
	5 (0,30 %)
	5 (0,20 %)
	3 (0,22 %)

	
	Forhøjet aspartat-aminotransferase
	3 (0,18 %)
	3 (0,12 %)
	3 (0,22 %)

	
	Forhøjet kreatinin i blodet
	2 (0,12 %)
	2 (0,08 %)
	0 (0,0 %)

	
	Forhøjede triglycerider i blodet
	2 (0,12 %)
	2 (0,08 %)
	3 (0,22 %)

	
	Vægtstigning
	8 (0,47 %)
	12 (0,48 %)
	2 (0,15 %)


* Der er også rapporteret tilfælde af forlængelse af det elektrokardiografiske QT-interval efter markedsføringen.

Ikke kendt (hyppighed kan ikke estimeres ud fra forhåndenværende data):
Der er observeret palpitationer, takykardi, overfølsomhedsreaktioner, såsom anafylaksi, angioødem, dyspnø, udslæt, lokaliseret ødem/lokal hævelse og erythem, og opkastning efter markedsføringen.

Beskrivelse af udvalgte bivirkninger hos voksne og unge patienter
Somnolens, hovedpine, svimmelhed og træthed blev observeret hos patienter, der enten blev behandlet med 20 mg bilastin eller med placebo. Den indberettede hyppighed var 3,06 % med bilastin vs. 2,86 % med placebo for somnolens, svarende til 4,01 % vs. 3,38 % for hovedpine, 0,83 % vs. 0,59 % for svimmelhed og 0,83 % vs. 1,32 % for træthed.

De oplysninger, der er indsamlet i forbindelse med overvågning efter markedsføringen, har bekræftet den sikkerhedsprofil, der blev observeret under den kliniske udvikling.

Oversigt over sikkerhedsprofilen for den pædiatriske population
Under den kliniske udvikling sås samme hyppighed, type og grad af bivirkninger hos unge (12-17 år) som hos voksne. De oplysninger, der er indsamlet for denne population (unge) i forbindelse med overvågning efter markedsføringen, har bekræftet fundene under de kliniske forsøg.

Procentdelen af børn (2-11 år), som berettede om bivirkninger (uønskede hændelser (AE’er)) efter behandling med 10 mg bilastin mod allergisk rhinokonjunktivitis eller kronisk idiopatisk urticaria i et 12-ugers kontrolleret klinisk studie, var sammenlignelig med patienter, der fik placebo (68,5 % versus 67,5 %).

De hyppigste tilhørende bivirkninger (hændelser (AE'er), der blev indberettet af 291 børn (2-11 år), som fik bilastin (smeltetablet) i de kliniske forsøg (260* børn eksponeret i det kliniske forsøg af sikkerheden, 31 børn eksponeret i de farmakokinetiske studier), var hovedpine, allergisk konjunktivitis, rhinitis og abdominalsmerter. Disse tilhørende bivirkninger optrådte med en sammenlignelig hyppighed hos 249 patienter, som fik placebo.

Oversigt over bivirkninger hos den pædiatriske population
De bivirkninger, som havde en mulig relation til bilastin hos over 0,1 % af de børn (2-11 år), der fik bilastin i forbindelse med den kliniske udvikling, fremgår af tabellen nedenfor.

Hyppighed angives som følger
Meget almindelig	(≥ 1/10)
Almindelig	(≥ 1/100 til < 1/10)
Ikke almindelig	(≥ 1/1.000 til < 1/100)
Sjælden	(≥ 1/10.000 til < 1/1.000)
Meget sjælden	(< 1/10.000)
Ikke kendte	(kan ikke estimeres ud fra de tilrådeværende data) 

Bivirkninger, som er sjældne eller meget sjældne, eller for hvilke hyppigheden ikke er kendt, er ikke medtaget i tabellen.

	Systemorganklasse
	Bilastin 10 mg
(N = 291)#
	Placebo
(N = 249)

	Hyppighed
	Bivirkning
	
	

	Infektioner og parasitære sygdomme

	Almindelig
	Rhinitis
	3 (1,0 %)
	3 (1,2 %)

	Nervesystemet

	Almindelig
	Hovedpine
	6 (2,1 %)
	3 (1,2 %)

	Ikke almindelig
	Svimmelhed
	1 (0,3 %)
	0 (0,0 %)

	
	Bevidsthedstab
	1 (0,3 %)
	0 (0,0 %)

	Øjne

	Almindelig
	Allergisk konjunktivitis
	4 (1,4 %)
	5 (2,0 %)

	Ikke almindelig
	Øjenirritation
	1 (0,3 %)
	0 (0,0 %)

	Mave-tarm-kanalen

	Almindelig
	Abdominalsmerter/smerter i øvre abdomen
	3 (1,0 %)
	3 (1,2 %)

	Ikke almindelig
	Diarré
	2 (0,7 %)
	0 (0,0 %)

	
	Kvalme
	1 (0,3 %)
	0 (0,0 %)

	
	Hævede læber
	1 (0,3 %)
	0 (0,0 %)

	Hud og subkutane væv

	Ikke almindelig
	Eksem
	1 (0,3 %)
	0 (0,0 %)

	
	Urticaria
	2 (0,7 %)
	2 (0,8 %)

	Almene symptomer og reaktioner på administrationsstedet

	Ikke almindelig
	Træthed
	2 (0,7 %)
	0 (0,0 %)


* 260 børn eksponeret i det kliniske sikkerhedsstudie, 31 børn eksponeret i de farmakokinetiske studier

Beskrivelse af udvalgte bivirkninger hos den pædiatriske population
Hovedpine, abdominalsmerter, allergisk konjunktivitis og rhinitis blev observeret hos børn, der enten blev behandlet med 10 mg bilastin eller med placebo. Den indberettede hyppighed var 2,1 % med bilastin vs. 1,2 % med placebo for hovedpine, svarende til 1,0 % vs. 1,2 % for abdominalsmerter, 1,4 % vs. 2,0 % for allergisk konjunktivitis og 1,0 % vs. 1,2 % for rhinitis.

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen 
Axel Heides Gade 1 
DK-2300 København S
Websted: www.meldenbivirkning.dk


4.9	Overdosering
Information om akut overdosering med bilastin er uddraget fra kliniske forsøg udført under udviklingen af bilastin og overvågning efter markedsføringen. Efter administration af bilastin i doser, der var 10-11 gange større end den terapeutiske dosis (220 mg som en enkeltdosis eller 200 mg/dag i 7 dage) til 26 raske, voksne forsøgspersoner, var hyppigheden af bivirkninger, der opstod under behandlingen, dobbelt så høj som med placebo under de kliniske forsøg. De hyppigst rapporterede bivirkninger var svimmelhed, hovedpine og kvalme. Der fremkom ingen rapporter om alvorlige bivirkninger eller signifikant forlængelse af QTc-intervallet. De oplysninger, der er indsamlet i forbindelse med overvågning efter markedsføringen, svarer til det, der blev indberettet under de kliniske forsøg.

En kritisk evaluering af virkningen efter gentagne doser (100 mg i 4 dage) af bilastin på ventrikulær repolarisering i et "grundigt QT/QTc cross-over-forsøg" med 30 raske, voksne forsøgspersoner viste ikke signifikant QTc-forlængelse. 

Der foreligger ingen data for overdosis hos børn.

Det anbefales at give symptomatisk og understøttende behandling i tilfælde af overdosering.

Der kendes intet specifikt antidot til bilastin.

4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Antihistaminer til systemisk brug, andre antihistaminer til systemisk brug,  ATC-kode: R06AX29.

Virkningsmekanisme
Bilastin er et non-sederende, langtidsvirkende antihistamin med selektiv, perifer og overvejende H1-receptoraffinitet og uden affinitet for muskarine receptorer.

Bilastin hæmmede histamininducerede hudreaktioner i form af blegner og rødme i 24 timer efter enkeltdoser.

Klinisk virkning og sikkerhed
I kliniske forsøg med voksne og unge med allergisk rinokonjunktivitis (sæsonbetinget og helårlig), udøvede 20 mg bilastin, der blev administreret en gang dagligt i 14-28 dage, effektiv lindring af symptomer såsom nysen, løbende næse, næsekløe, tilstoppet næse, øjenkløe, tåreflåd og røde øjne. Bilastin kontrollerede symptomerne effektivt i 24 timer.

I to kliniske forsøg med patienter med kronisk idiopatisk urticaria udøvede 20 mg bilastin, der blev administreret en gang dagligt i 28 dage, effektiv lindring af kløens intensitet og nedsatte antal og størrelse af blegner samt patientens ubehag i forbindelse med urticaria. Patienterne opnåede bedre søvn og livskvalitet.

Der observeredes ingen klinisk relevant forlængelse af QTc-intervallet eller anden kardiovaskulær påvirkning i de kliniske forsøg udført med bilastin, selv ikke ved doser på 200 mg dagligt (10 gange den kliniske dosis) i 7 dage hos 9 deltagere, eller når stoffet blev administreret sammen med P-glykoproteinhæmmere såsom ketoconazol (24 deltagere) eller erythromycin (24 deltagere). Desuden er der foretaget en grundig undersøgelse af QT-intervallet hos 30 frivillige forsøgspersoner.

I kontrollerede kliniske forsøg med den anbefalede dosis på 20 mg en gang dagligt sås sammenlignelig sikkerhedsprofil af bilastin og placebo i centralnervesystemet, og incidensen af døsighed var ikke statistisk forskellig hos deltagere, der fik placebo. Bilastin i doser på op til 40 mg q.d. påvirkede ikke den psykomotoriske funktion i kliniske forsøg og nedsatte ikke evnen til at føre motorkøretøj i en standardkøreprøve. 

Hos ældre patienter (≥ 65 år), der indgik i fase II- og III-forsøg, var sikkerhed og virkning ikke anderledes end hos yngre patienter. Et studie efter godkendelsen omfattende 146 ældre patienter viste ingen forskelle i sikkerhedsprofilen i forhold til den voksne population.

Pædiatrisk population
Unge (12-17 år) blev medtaget i den kliniske udvikling. 128 unge fik bilastin i forbindelse med de kliniske forsøg (81 i dobbeltblinde forsøg med allergisk betinget rinokonjunktivitis). Yderligere 116 unge blev randomiseret til aktiv sammenligning eller placebo. Der blev ikke fundet forskelle på virkningen og sikkerheden mellem voksne og unge.

I henhold til retningslinjerne kan den påviste virkning hos voksne og unge ekstrapoleres til børn, idet det har vist sig, at systemisk eksponering med 10 mg bilastin for børn i alderen 2-11 år med en kropsvægt på mindst 15 kg svarer til eksponering med 20 mg bilastin for voksne (se pkt. 5.2). Ekstrapoleringen fra oplysninger for voksne og unge anses for passende for dette produkt, eftersom patofysiologien for allergisk rhinokonjunktivitis og urticaria er den samme for alle aldersgrupper. 

I et 12-ugers kontrolleret klinisk forsøg med børn i alderen 2-11 år (i alt 509 børn, 260 behandlet med 10 mg bilastin: 58 på 2 til < 6 år, 105 på 6 til < 9 år og 97 på 9 til < 12 år og 249 behandlet med placebo: 58 på 2 til < 6 år, 95 på 6 til < 9 år og 96 på 9 til < 12 år), med den anbefalede pædiatriske dosis på 10 mg en gang daglig, svarede sikkerhedsprofilen for bilastin (n = 260) til placebo (n = 249). Der blev set bivirkninger hos 5,8 % og 8,0 % af de patienter, der tog henholdsvis 10 mg bilastin og placebo. Både 10 mg bilastin og placebo viste i dette studie en let nedsættelse i scoren for døsighed og sedation ifølge Paediatric Sleep Questionnaire uden nogen statistisk signifikant forskel på de to behandlingsgrupper. Der blev ikke observeret nogen signifikant forskel i QTc hos disse børn i alderen 2-11 år efter 10 mg bilastin daglig sammenlignet med placebo. Spørgeskemaundersøgelser specifikt om livskvaliteten for børn med allergisk rhinokonjunktivitis eller kronisk urticaria viste en generel stigning af scoren over 12 uger uden nogen statistisk signifikant forskel mellem bilastin og placebo. Den samlede population på 509 børn omfattede: 479 deltagere med allergisk rhinokonjunktivitis og 30 deltagere diagnosticeret med kronisk urticaria. 260 børn fik bilastin, 252 (96,9 %) mod allergisk rhinokonjunktivitis og 8 (3,1 %) mod kronisk urticaria. Til sammenligning med det fik 249 børn placebo, 227 (91,2 %) mod allergisk rhinokonjunktivitis og 22 (8,8 %) mod kronisk urticaria.

Det Europæiske Lægemiddelagentur har dispenseret fra kravet om at fremlægge resultaterne af studier med bilastin i alle undergrupper af den pædiatriske population under 2 år (se pkt. 4.2 for oplysninger om pædiatrisk anvendelse).

5.2	Farmakokinetiske egenskaber

Absorption
Bilastin absorberes hurtigt efter oral administration, og tiden til maksimal plasmakoncentration er ca. 1,3 timer. Der sås ingen akkumulation. Bilastin har en gennemsnitlig oral biotilgængelighed på 61 %.

Fordeling
In vitro- og in vivo-forsøg viste, at bilastin er et substrat for P-glykoprotein (se pkt. 4.5 "Interaktion med ketoconazol eller erythromycin" og "Interaktion med diltiazem") og OATP (se pkt. 4.5 "Interaktion med grapefrugtsaft"). Bilastin synes ikke at være substrat for andre transportører såsom BCRP eller for de renale transportører, OCT2, OAT1 and OAT3. 
Ud fra in vitro-forsøg forventes bilastin ikke at hæmme transportørerne P-glykoprotein, MRP2, BCRP, BSEP, OATP1B1, OATP1B3, OATP2B1, OAT1, OAT3, OCT1, OCT2 eller NTCP i det systemiske kredsløb, eftersom der kun blev påvist lettere hæmning af P-glykoprotein, OATP2B1 og OCT1, og IC50 blev estimeret til ≥ 300 µM, hvilket er langt højere end den beregnede maksimale kliniske plasmakoncentration Cmax, og disse interaktioner har derfor ingen klinisk relevans. Ud fra disse resultater kan det dog ikke udelukkes, at bilastin hæmmes af transportører i tarmslimhinder, fx P-glykoprotein.

Ved alle terapeutiske bilastindoser bindes 84-90 % til plasmaproteiner.

Biotransformation
Bilastin medførte hverken induktion eller inhibering af CYP450-isoenzymer i in vitro-forsøg. 

Elimination
En undersøgelse af den totale omsætning af bilastin hos raske, voksne forsøgspersoner viste, at efter administration af en enkelt dosis på 20 mg 14C-mærket bilastin blev næsten 95 % af dosis genfundet i urinen (28,3 %) og fæces (66,5 %) som uomdannet bilastin, hvilket bekræfter, at bilastin ikke metaboliseres i signifikant grad hos mennesker. Den beregnede middelhalveringstid hos raske forsøgspersoner var 14,5 timer. 

Linearitet 
Bilastin udviste lineær farmakokinetik i det undersøgte dosisinterval (5-220 mg) med små interindividuelle variationer. 

Nedsat nyrefunktion
[bookmark: OLE_LINK19][bookmark: OLE_LINK20]I et forsøg, hvor deltagerne havde nedsat nyrefunktion, steg middelværdien (± SD) af AUC0- fra 737,4 (± 260,8) timer x ng/ml hos deltagere uden nedsat funktion (GFR: > 80 ml/min/1,73 m2) til 967,4 (± 140,2) timer x ng/ml hos deltagere med let funktionsnedsættelse (GFR: 50-80 ml/min/1,73 m2), 1384,2 (± 263,23) timer x ng/ml hos deltagere med moderat funktionsnedsættelse (GFR: 30 – <50 ml/min/1,73 m2), og 1708,5 (± 699,0) timer x ng/ml hos deltagere med stærkt nedsat nyrefunktion (GFR: < 30 ml/min/1,73 m2). Middelværdien (SD) for bilastins halveringstid var 9,3 timer (± 2,8) hos deltagere uden nedsat nyrefunktion, 15,1 timer (± 7,7) hos deltagere med let funktionsnedsættelse, 10,5 timer (± 2,3) hos deltagere med moderat funktionsnedsættelse og 18,4 timer (± 11,4) hos deltagere med stærkt nedsat nyrefunktion. Udskillelse af bilastin i urinen var næsten fuldstændig efter 48-72 timer hos alle deltagere. Disse farmakokinetiske forandringer forventes ikke at påvirke sikkerheden af bilastin i et klinisk relevant omfang, eftersom patienter med nedsat nyrefunktion stadig falder inden for bilastins sikkerhedsinterval.

Nedsat leverfunktion
[bookmark: OLE_LINK23][bookmark: OLE_LINK24]Der foreligger ingen farmakokinetiske data fra patienter med nedsat leverfunktion. Bilastin metaboliseres ikke hos mennesker. Eftersom forsøgsresultaterne for nedsat nyrefunktion indikerer, at renal elimination udgør en væsentlig eliminationsmåde, forventes biliær ekskretion kun at spille en marginal rolle i eliminationen af bilastin. Forandringer i leverfunktionen forventes ikke at påvirke bilastins farmakokinetik i et klinisk relevant omfang.

Ældre
Der foreligger kun begrænsede farmakokinetiske data for personer over 65 år. Der er ikke observeret statistisk signifikante forskelle i bilastins farmakokinetik hos ældre over 65 år sammenlignet med voksne mellem 18 og 35 år.

Pædiatrisk population
Der er ingen tilgængelige farmakokinetiske data vedrørende unge (12-17 år), eftersom det ansås for passende at ekstrapolere fra voksne data for dette produkt.

Farmakokinetisk analyse på børn blev indhentet i et farmakokinetisk fase II-studie med 31 børn i alderen 4-11 år med allergisk rhinokonjunktivitis eller kronisk urticaria, som fik en smeltetablet med 10 mg bilastin en gang daglig. Farmakokinetisk analyse af data om plasmakoncentrationen viste, at den pædiatriske dosis på 10 mg bilastin en gang dagligt medfører systemisk eksponering svarende til det, der ses efter en dosis på 20 mg hos voksne og unge, hvilket er AUC-middelværdien 1.014 ng x t/ml for børn på 6-11 år. Disse resultater ligger godt under sikkerhedsniveauet på basis af data om en dosis på 80 mg en gang om dagen hos voksne i henhold til sikkerhedsprofilen. Disse resultater bekræftede, at 10 mg bilastin oralt en gang dagligt er en passende terapeutisk dosis til den pædiatriske population i alderen 6-11 år med en kropsvægt på mindst 20 kg.

5.3	Non-kliniske sikkerhedsdata

Non-kliniske data for bilastin viser ingen speciel risiko for mennesker vurderet ud fra konventionelle studier af sikkerhedsfarmakologi, toksicitet efter gentagne doser, genotoksicitet, samt karcinogent potentiale.
[bookmark: OLE_LINK28][bookmark: OLE_LINK27][bookmark: OLE_LINK26][bookmark: OLE_LINK25]
I studier af reproduktionstoksicitet sås der kun fosterpåvirkning (fostertab før og efter implantation hos rotter og ufuldstændig ossifikation af kranieknogler, segmenterne i corpus sterni og lemmer hos kaniner) ved doser, der var toksiske for moderdyret. Eksponeringsniveauerne uden observerede negative effekter (NOAELs – no observed adverse effect levels) overstiger human eksponering ved den anbefalede terapeutiske dosis i tilstrækkelig grad (> 30 gange).

I et diegivningsstudie blev der identificeret bilastin i mælken hos ammende rotter, som blev indgivet med en enkelt oral dosis (20 mg/kg). Koncentrationer af bilastin i mælk var ca. halvdelen i forhold til koncentrationerne i moderens plasma. Relevansen af disse resultater for mennesker er ikke kendt.

I et fertilitetsforsøg i rotter blev bilastin administreret oralt i doser på op til 1.000 mg/kg/dag uden påvirkning af kønsorganerne hos han- eller hundyr. Parrings-, fertilitets- eller drægtighedsindeks blev ikke påvirkede.

Det fremgår af et fordelingsforsøg i rotter, hvor lægemiddelkoncentrationer blev bestemt ved hjælp af autoradiografi, at bilastin ikke akkumuleres i centralnervesystemet.


6.	FARMACEUTISKE OPLYSNINGER

6.1	Hjælpestoffer
Cellulose mikrokrystallinsk
Crospovidon type A
Magnesiumstearat
Silica, kolloid vandfri

6.2	Uforligeligheder
Ikke relevant.

6.3	Opbevaringstid
3 år.

6.4	Særlige opbevaringsforhold
[bookmark: _Hlk239945221]Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser
OPA/alu/PVC//alu-blister.

Pakningsstørrelser: 10, 20, 30, 40, 50 og 100 tabletter.

Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.

7.	INDEHAVER AF MARKEDSFØRINGSTILLADELSEN
STADA Arzneimittel AG
Stadastr. 2-18
61118 Bad Vilbel
Tyskland

Repræsentant
STADA Nordic ApS
Marielundvej 46 A
2730 Herlev



8.	MARKEDSFØRINGSTILLADELSESNUMMER (-NUMRE)
72441

9.	DATO FOR FØRSTE MARKEDSFØRINGSTILLADELSE
22. oktober 2026

10.	DATO FOR ÆNDRING AF TEKSTEN
-

